‘નવગુજરાત સમય'ના બ્રેકિંગ ન્યૂઝની જાણ દિલ્હીમાં રહેતા અમરજીતસિંઘને પણ થઈ હતી. થોર ફિલ્મથી અમરજીત ક્રિસ હેમ્સવર્થના ફેન છે. ક્રિસની એક ઝલક મેળવવા માટે અમરજીત દિલ્હીથી અમદાવાદમાં આવ્યા હતા. હોટેલ પર આખો દિવસ રાહ જોયા પછી તેમની મુલાકાત ક્રિસ સાથે થઈ હતી. જેમાં તેમની સાથે બહુ વાત તો નહોતી થઇ પણ એક સેલ્ફી ચોક્કસ ક્લિક થઇ હતી. તો સાથે ક્રિસે તેમને તેના ફોટોગ્રાફ પર એક ઓટોગ્રાફ પણ આપ્યો હતો. રણદીપ હુડા આ ફિલ્મમાં એક બાંગ્લાદેશી પોલીસના રોલમાં જોવા મળશે. મંગળવારે થયેલા શૂટિંગમાં તેનો પણ મોટો પાર્ટ શૂટ કરાયો હતો. બપોર પછી પણ આ ટીમે રાણીપ અને અન્ડરપાસમાં કેટલાંક દૃશ્યો શૂટ કર્યાં હતાં.